Alessandro Miressi

**Alessandro Miressi** (s. 2. lokakuuta 1998 Torino) on italialainen uinnin olympiamitalisti sekä maailman- ja Euroopan-mestari.

Miressi saavutti vuonna 2015 nuorten EM-kilpailuissa hopeaa 100 metrin vapaauinnissa ja 4&nbsp;×&nbsp;100&nbsp;metrin vapaauintiviestissä sekä nuorten MM-kilpailuissa pronssia 4&nbsp;×&nbsp;100&nbsp;metrin vapaauintiviestissä. Seuraavana vuonna hän voitti nuorten Euroopan-mestaruuden 100 metrin vapaauinnissa sekä miesjunioreiden ja sekajoukkueiden 4&nbsp;×&nbsp;100&nbsp;metrin sekauintiviesteissä. 4&nbsp;×&nbsp;100&nbsp;metrin vapaauintiviestissä hän sai miesjunioreiden kilpailussa hopeaa ja sekajokkueiden kilpailussa pronssia. Taipein universiadeissa 2017 hän saavutti hopeaa miesten 4&nbsp;×&nbsp;100&nbsp;metrin vapaauintiviestissä.

Miressi saavutti Kööpenhaminan lyhyen radan EM-kilpailuissa 2017 hopeaa 4&nbsp;×&nbsp;50&nbsp;metrin vapaauintiviestissä. Välimeren kilpailuissa 2018 hän sai 100 metrin vapaauinnissa hopeaa. Saman vuoden Glasgow'n EM-kilpailuissa hän saavutti 100 metrin vapaauinnissa kultaa ajalla 48,01, hopeaa miesten 4&nbsp;×&nbsp;100&nbsp;metrin vapaauintiviestissä sekä pronssia sekajoukkueiden 4&nbsp;×&nbsp;100&nbsp;metrin sekauintiviestissä. Vuoden 2018 lopuksi hän sai Hangzhoun lyhyen radan MM-kilpailuissa pronssia miesten 4&nbsp;×&nbsp;50&nbsp;metrin vapaauintiviestissä.

Miressi saavutti Glasgow'n lyhyen radan EM-kilpailuissa 2019 hopeaa 100 metrin vapaauinnissa ja pronssia 4&nbsp;×&nbsp;50&nbsp;metrin vapaauintiviestissä. Budapestin pitkän radan EM-kilpailuissa 2021 hän sai hopeaa 100 metrin vapaauinnissa sekä pronssia kaikissa neljässä miesten ja sekajoukkueiden 4&nbsp;×&nbsp;100&nbsp;metrin viesteissä. Samana vuonna järjestetyissä Tokion olympialaisissa hän saavutti hopeaa 4&nbsp;×&nbsp;100&nbsp;metrin vapaauintiviestissä ja pronssia 4&nbsp;×&nbsp;100&nbsp;metrin sekauinnissa. 100 metrin vapaauinnissa hän sijoittui kuudenneksi.

Loppuvuonna 2021 Miressi saavutti Kazanin lyhyen radan EM-kilpailuissa hopeaa 100 metrin vapaauinnissa sekä miesten ja sekajoukkueiden 4&nbsp;×&nbsp;50&nbsp;metrin vapaauintiviesteissä. Abu Dhabin lyhyen radan MM-kilpailuissa hän voitti kultaa 100 metrin vapaauinnissa ajalla 45,57, 4&nbsp;×&nbsp;50&nbsp;metrin vapaauintiviestissä sekä  4&nbsp;×&nbsp;100&nbsp;metrin sekauintiviestissä. Lisäksi hän sai hopeaa miesten 4&nbsp;×&nbsp;100&nbsp;metrin vapaauintiviestissä.

Miressi saavutti Budapestin pitkän radan MM-kilpailuissa 2022 kultaa 4&nbsp;×&nbsp;100&nbsp;metrin sekauintiviestissä ja pronssia 4&nbsp;×&nbsp;100&nbsp;metrin vapaauintiviestissä. 100 metrin vapaauinnissa hän sijoittui kahdeksanneksi. Hän voitti samana vuonna Roomassa Euroopan-mestaruuden miesten 4&nbsp;×&nbsp;100&nbsp;metrin vapaa- ja sekauintiviesteissä. Lisäksi hän sai pronssia 100 metrin vapaauinnissa.

Miressi saavutti Melbournen lyhyen radan MM-kilpailuissa 2022 kultaa 4&nbsp;×&nbsp;100&nbsp;metrin vapaauintiviestissä, hopeaa 4&nbsp;×&nbsp;50&nbsp;metrin vapaauintiviestissä sekä pronssia 100 metrin vapaauinnissa ja 4&nbsp;×&nbsp;100&nbsp;metrin sekauintiviestissä. Fukuokan MM-kilpailuissa 2023 hän sai hopeaa 4&nbsp;×&nbsp;100&nbsp;m vapaauintiviestissä. Saman vuoden Otopenin lyhyen radan EM-kilpailuissa hän saavutti hopeaa 100 metrin vapaauinnissa sekä miesten ja sekajoukkueiden 4&nbsp;×&nbsp;50&nbsp;metrin vapaauintiviesteissä

Miressi saavutti Dohan pitkän radan MM-kilpailuissa 2024 hopeaa 100 metrin vapaauinnissa ajalla 47,72 ja 4&nbsp;×&nbsp;100&nbsp;m vapaauintiviestissä sekä pronssia 4&nbsp;×&nbsp;100&nbsp;m sekauintiviestissä. Saman vuoden Pariisin olympialaisissa hän sai pronssia 4&nbsp;×&nbsp;100&nbsp;metrin vapaauintiviestissä. Budapestin lyhyen radan MM-kilpailuissa 2024 hän saavutti kultaa sekajoukueiden 4&nbsp;×&nbsp;50&nbsp;metrin vapaauintiviestissä, hopeaa miesten 4&nbsp;×&nbsp;100&nbsp;metrin vapaauintiviestissä ja pronssia 4&nbsp;×&nbsp;100&nbsp;metrin sekauintiviestissä.

## Lähteet